Zagreb, 17. kolovoza 2023.g.

**Z A P I S N I K**

sa **19. sjednice** Povjerenstva za odlučivanje o sukobu interesa održane dana 17. kolovoza 2023.g. godine u prostorijama Povjerenstva za odlučivanje o sukobu interesa, s početkom u 9,30 sati.

**PRISUTNI:** Aleksandra Jozić-Ileković i Ana Poljak, te Nike Nodilo Lakoš, putem telefona

**Iz Ureda Povjerenstva:** Daniel Žabčić

Predsjedava: predsjednica Povjerenstva za odlučivanje o sukobu interesa Aleksandra Jozić-Ileković.

Predsjednica Povjerenstva otvara sjednicu te poziva članove da se izjasne o tome prihvaćaju li predloženi dnevni red. Utvrđuje se da članovi Povjerenstva jednoglasno prihvaćaju predloženi dnevni red.

**Prelazi se na raspravljanje o 1. točci dnevnog reda.**

 Predsjednica Povjerenstva Aleksandra Jozić-Ileković umjesto izvjestiteljice Nike Nodilo Lakoš u predmetu **M-143/23, na zahtjev obveznika IVANA BAŠIĆA, člana Uprave – direktora trgovačkog društva Komunalno društvo Pag d.o.o.,** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obveznici da mišljenje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 1. točci dnevnog reda dovršeno.

**Prelazi se na raspravljanje o 2. točci dnevnog reda.**

Članica Povjerenstva Ana Poljak kao izvjestiteljica u predmetu **M-145/23, na zahtjev obveznika MARKA IGNJATIĆA, vršitelja dužnosti direktora trgovačkog društva Poduzetnički centar Zagrebačke županije d.o.o.,** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obvezniku da mišljenje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 2. točci dnevnog reda dovršeno.

Predsjednica Povjerenstva konstatira da je sjednica završena. Prelazi se na postupak glasovanja. Na temelju članka 44. stavka 3. Zakona o sprječavanju sukoba interesa postupak glasovanja zatvoren je za javnost.

Sjednica je završena u 9,40 sati.

**Zapisnik sastavio**

**voditelj Odjela: Predsjednica Povjerenstva:**

**Daniel Žabčić, dipl.iur. Aleksandra Jozić-Ileković, dipl.iur.**